钦定古今图书集成/明伦汇编/皇极典/第210卷 > 辽
## 钦定古今图书集成/明伦汇编/皇极典/第210卷 > 辽

### 太祖即位十年二月始建元为神册元年〈共六年〉

按《辽史太祖本纪》：“神册元年春二月丙戌朔，上在龙
化州。迭烈部夷离堇耶律曷鲁等率百寮请上尊号，
三表乃允。丙申，群臣及诸属国筑坛州东，上尊号曰
‘大圣大明天皇帝，大赦，建元神册’。”

神册七年改为“天赞元年。”〈共四年〉

按《辽史太祖本纪》，“天赞元年二月癸酉，改元天赞。”

### 天赞五年二月改为天显元年〈通太宗仍称天显共十二年〉按辽史太祖本纪天显元年春正月围忽汗城己巳諲譔请降庚午驻军于忽汗城南辛未諲譔出降上

优礼而释之。丁丑，諲譔复叛，攻其城，破之。驾幸城中，
諲譔请罪马前，诏以兵卫諲譔及族属以出，祭告天
地，复还军中。二月，壬辰，以青牛白马祭天地，大赦，改
元《天显》。

### 天显二年冬十月太宗即位不改元

按《辽史太宗本纪》：天显元年冬十一月“壬戌，即皇帝
位。壬申，御宣政殿，群臣上尊号曰嗣圣皇帝，大赦。有
司请改元，不许

### 太宗天显十三年始改为会同元年〈共九年〉

按《辽史太宗本纪》：会同元年十一月“丙寅，皇帝御宣
政殿，刘照卢重册上尊号曰‘睿文神武法天启运明
德章信至道广敬昭孝嗣圣皇帝，大赦，改元会同’。”

### 会同十年改为大同元年〈即世宗天禄元年〉

按《辽史太宗本纪》：大同元年“二月丁已朔，大赦，改元
大同。”

### 大同元年四月世宗即位改为天禄元年〈共四年〉

按《辽史世宗本纪》：大同元年四月“戊寅，即皇帝位。九
月丁卯，行柴册礼，群臣上尊号曰天授皇帝，大赦。改
大同元年为天禄元年。”

### 世宗天禄五年九月穆宗即位改为应历元年〈共十八年〉按辽史穆宗本纪天禄五年九月丁卯即皇帝位群臣上尊号曰天顺皇帝改元应历

### 穆宗应历十九年二月景宗即位改为保宁元年〈共十年〉

按《辽史景宗本纪》：“应历十九年二月，即皇帝位，大赦，
改元宝宁。”

### 景宗保宁十一年改为乾亨元年〈共四年〉

按《辽史景宗本纪》：“乾亨元年十一月辛丑，冬至，大赦，
改元乾亨。”

### 乾亨四年九月圣宗即位改明年为统和元年〈共二十九年〉

按《辽史圣宗本纪》：乾亨四年九月“癸丑，即皇帝位。统
和元年六月甲午，大赦，改元统和。”

### 圣宗统和三十年改为开泰元年〈共九年〉

按《辽史圣宗本纪》：开泰元年十月甲午朔，文武百官
加上尊号曰“弘文宣武尊道至德崇仁广孝聪睿昭
圣神赞天辅皇帝，大赦，改元开泰。”

### 开泰十年改为太平元年〈共十一年〉

按《辽史圣宗本纪》：太平元年十一月“癸未，上御昭庆
殿，文武百僚奉册上尊号曰睿文英武遵道至德崇
仁广孝功成治定昭圣神赞天辅皇帝，大赦，改元太
平。”

### 太平十一年六月兴宗即位改为景福元年〈一年〉

按《辽史兴宗本纪》：“太平十一年六月己卯，即皇帝位。
辛卯，大赦，改元景福。”

### 兴宗景福二年改为重熙元年〈共二十三年〉

按《辽史兴宗本纪》：重熙元年“冬十一月己卯，群臣上
皇帝尊号曰文武仁圣昭孝皇帝，大赦天下，改元重
熙。”

### 重熙二十四年八月道宗即位改为清宁元年〈共十年〉按辽史道宗本纪重熙二十四年八月己丑道宗即位辛丑改元清宁大赦

### 道宗清宁十一年改为咸雍元年〈共十年〉

按《辽史道宗本纪》：“咸雍元年春正月辛酉朔，文武百
僚加上尊号曰‘圣文神武全功大略广智聪仁睿孝
天祐皇帝，改元，大赦’。”

### 咸雍十年改明年为太康元年〈共十年〉

按《辽史道宗本纪》：“咸雍十年十二月辛巳，改明年为
太康，大赦。”

### 太康十年改明年为大安元年〈共十年〉

按《辽史道宗本纪》：“太康十年十二月，改明年为大安，
赦杂犯死罪以下。”

### 大安十年改明年为寿隆元年〈共七年〉

按《辽史道宗本纪》：“大安十年十二月乙酉，诏改明年
元寿隆。”

### 寿隆七年正月天祚帝即位改为乾统元年〈共十年〉按辽史天祚帝本纪寿隆七年正月甲戌即皇帝位群臣上尊号曰天祚皇帝二月壬辰朔改元乾统大

赦：

### 天祚帝乾统十年改明年为天庆元年

按《辽史天祚帝本纪》，“乾统十年十二月己酉，改明年
元天庆。”

### 天庆十一年改为保大元年〈共四年〉

按《辽史天祚帝本纪》：“保大元年春正月丁酉朔，改元
肆赦。”